PMIndiaData/PMIndiaSum huggingface dataset:
ন্যু জিলেন্দগী প্রধান মন্ত্রী শ্রীমতী জেসিন্দা অর্দর্নগা লোয়ননা প্রধান মন্ত্রীগী লৈবাক অনিগী ওইবা মীফম

ইং ২০১৯গী সেপ্তেম্বর ২৫দা ন্যু য়োর্কতা প্রধান মন্ত্রী নরেন্দ্র মোদীনা য়ু.এন.জি.এ. মীফমশিংগী নাকলদা ন্যু জিলেন্দগী প্রধান মন্ত্রী শ্রীমতী জেসিন্দা অর্দর্নগা উনখ্রে। লুচিংবা অনিমক্না লৈবাক অসিগী মরীশিংগী ফিভম য়েংশিনখি অমদি রাজনিতী, ইকোনোমিক, ঙাকশেল, সেক্যুরিতী অমসুং প্রজাশিগী মরক্তা লৈনরিবা মরীশিং হেঙ্গৎহন্নবা পাম্বৈশিংগী মতাংদা খন্ন–নৈনখি। মখোয়না নবেম্বর ২০১৭তা মনিলাদা মখোয়না ইকোন কোন্না উনখিবা অদু নৌহৌনা নীংশিংখি। ২০১৬কী ওক্তোবরদা ন্যু জিলেন্দগী হান্নগী প্রধান মন্ত্রীগী ভারত খোংচৎ মতুংদা অনৌবা ইন্সতিত্যুস্নেল মেকানিজমশিং লিংখৎতুনা নাকল অনিগী মরী হেঙ্গৎহল্লে হায়না মখোয়না ফোংদোকখি। প্রধান মন্ত্রী মোদীনা প্রধান মন্ত্রী অর্দর্নবু ২০১৯গী সেপ্তেম্বর ২৪দা য়ু.এন.জি.এ.গী নাকলদা পাংথোকখিবা “রিলেভেন্স ওফ গান্ধী ইন দি কোন্তেমপোরেরী তাইম্স”কী থৌরমদা শরুক য়াবীনবা মহাক্কী বার্তন অদু লৌখিবগীদমক থাগৎপা ফোংদোকখি। ন্যু জিলেন্দগী প্রধান মন্ত্রীনা ন্যু জিলেন্দ ইনক্লুসিব ইন্দিয়া স্ত্রেতেজী ২০১১গী মখা চত্থরকপা অমা ওইরিবা মখোয়গী অনৌবা স্ত্রেতেজিক পেপর “ইন্দিয়া ২০২২ – ইনভেস্তিং ইন দি রিলেসনশিপ”কী মতাংদা প্রধান মন্ত্রী মোদীদা খঙহনখি। ন্যু জিলেন্দদা লৈরিবা ভারতকী দাইস্পোরা অমসুং মহৈরোইশিং অসি লৈবাক অনিগী মরক্তা মরুওইবা থোং অমনি হায়না প্রধান মন্ত্রী অর্দর্ন্না ফোংদোকখি। মখোয়না ইন্তর্নেস্নেল তেরোরিজমগী হিরম য়াওনা ম্যুচেল ইন্তরেস্তকী গ্লোবেল অমসুং রিজনেল ওইবা রিরমশিংদসু খন্ন–নৈনখি। নাকল অনিমক্না পুলৱামা অমসুং খৃস্তচর্চ তেরর এতেকশিংবু য়াম্না কন্না য়ানিংদবা ফোংদোকখি অমসুং অমনা অমগী মতেং পাংনবা ৱারেপ লৌনখি।
২০১৬-১৭কীদমক “রেলৱেজনা জেনরেল রেভেন্যুজদা পীগদবা মখোয়গী শরুক্কী চাং অমসুং অতৈ তেংবাংগী শরুকশিংগী মতাং”দা মখোয়গী তরুকশুবা রিপোর্ততা পল্লিবা রেলৱে কনভেন্সন কমিতী (২০১৪)না পুখৎলকপা ৱাফম অদুদা অয়াবা পীনবা মন্ত্রীমনদলনা ৱারেপ লৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমনদলনা রেলৱে মন্ত্রালয়না পুখৎলকপা ৱাফম অমা পার্লিয়ামেন্তকী হাউস অনিমক্তা ৱারেপ লৌনবা অয়াবা পীখ্রে। মদু ২০১৬-১৭কীদমক্তা তশেংনা মতম অমুক্তগী ওইনা রেলৱেজনা জেনরেল রেভেন্যুজদা পীগদবা মখোয়গী শরুক্কী চাং অদু কোমথোক্নবা রেলৱে কনভেন্সন কমিতী (২০১৪)না পুখৎলকপা ৱাফম্নি।
প্রধান মন্ত্রীনা পুনেগী আই আই এস ইদা সাইন্তিস্তশিংগা উনখ্রে

1 ঙসি মহারাস্ত্রাগী পুনেদা লৈবা ইন্দিয়ন ইন্সতিত্যুৎ ওফ সাইন্স এজুকেসন এন্দ রিসর্স (আই আই এস ই আর)গী সাইন্তিস্তশিংগা প্রধান মন্ত্রী নরেন্দ্র মোদীগা উনখ্রে। আই আই এস ই আরগী সাইন্তিস্তশিংনা প্রধান মন্ত্রী নরেন্দ্র মোদীদা অনৌবা পোৎলমশিং, মৈখু চেন্দবা ইনর্জীগী খুৎলায়শিং, লৌউ–শিংউগী বাইওতেক্নোলোজী অমসুং নেচরেল রিসোর্স মেপ্পিং য়াওনা তোঙান–তোঙানবা হীরমশিং উৎখি। উৎখিবশিং অদুদা মোলিকুলর বাইওলোজী, এন্তিমাইক্রোবিয়েল রেজিস্তেন্স, ক্লাইমেত স্তুদ অমসুং মেথেমেতিকেল ফাইনান্স রিসর্সকী অনৌবা তেক্নোলোজীশিং য়াওখি। মখোয়না কান্নবা কয়া উৎপগীদমক প্রধান মন্ত্রীনা সাইন্তিস্তশিংবু থাগৎখি। ভারতকী দরকার ওইবশিং ফংনবা অমসুং ভারত চাউখৎপদা মতেং পাংনবা মমল হোংবা তেক্নোলোজীশিং শেমগৎনবা মহাক্না মখোয়দা তকশিনখি। মমাংদা, প্রধান মন্ত্রীনা আই আই এস ই আর, পুনে কেম্পসতা চৎখি অমসুং মহৈরোয়শিং অমসুং রিসর্স তৌরিবা মীওইশিংগা উনখি। মহাক্না আই আই এস ই আরদা সি-দাগনা থম্লিবা, তেরাফ্লোবস ৭৯৭গী শক্তি লৈবা পরম ব্রহমা সুপর কম্প্যুতর য়েংখি। ইন্দিয়ন ইন্সতিতুৎ ওফ সাইন্স এজুকেসন এন্দ রিসর্স (আই আই এস ই আর) অসি ভারতকী মাংজিল থারিবা সাইন্স এজুকেসন অমসুং রিসর্স ইন্সতিত্যুৎশিংগী মনুংদা অমনি। পুনেদা দি জি পিশিংগী মীফম অমা শরুক য়ানবা নুমিৎ নিনিগী খোঙচৎতা প্রধান মন্ত্রী লৈরিবনি।
প্রধান মন্ত্রীনা মে ২৮দা নোংচুপ বেঙ্গোল অমসুং ওরিশাদা সাইক্লোন য়াসনা থোকহনখিবা অমাঙ-অতা য়েংশিনবা চৎকনি

প্রধান মন্ত্রী, শ্রী নরেন্দ্র মোদীনা মে ২৮, ২০২১দা নোংচুপ বেঙ্গোল অমসুং ওরিশাদা চৎকনি। মহাক্না লুচিংদুনা রাজ্য অনিদা সাইক্লোন য়াসনা থোকহনখিবা অমাঙ-অতা য়েংশিনবগী মীফমসু ফমগনি। প্রধান মন্ত্রীনা সাইক্লোন য়াসনা শোকহনখ্রবা রাজ্য অনি অসিগী মফমশিংসু নোংথক্তগী য়েংশিনগনি।
পাইকা লালহৌগী মতাংদা প্রধান মন্ত্রীনা নীংশিং শেলয়েক অমসুং কোইন ফোঙখ্রে; আই আই তি ভুবনেশ্বর কেম্পস লৈবাক্কী মীয়ামদা কৎথোকখ্রে

২০১৮গী দিসেম্বর ২৪দা প্রধান মন্ত্রী নরেন্দ্র মোদী ওরিশাদা চৎখি। আই আই তি ভুবনেশ্বর কেম্পস্তা পাইকা লালহৌগী মতাংদা প্রধান মন্ত্রীনা নীংশিং শেলয়েক অমসুং কোইন ফোঙখি। পাইকা লালহৌ অসি ১৮১৭দা ওরিশাদা ব্রিতিশকী মথক্ত হৌখি। ভুবনেশ্বরগী উতকল য়ুনিভর্সিতীদা পাইকা লালহৌগী চেয়র অমা লিংখৎলগনি হায়না লাওথোকখি । প্রধান মন্ত্রীনা ললিতগিরী ম্যুজম হাংদোকখি। ললিতগিরী অসি ওরিশাদা লৈবা স্তুপা, মোনাস্ত্রিশিং অমসুং ভাগবান বুধাগী শক্তমশিং য়াওবা আর্কিওলোজিকেলগী য়াম্না মরুওইবা বুধিস সেন্তর অমনি। প্রধান মন্ত্রী মোদীনা আই আই তি ভুবনেশ্বর কেম্পস লৈবাক্কী মীয়ামদা কৎথোকখ্রে। মহাক্না ভুবনেশ্বরদা অনৌবা ই এস আই সি হোস্পিতাল অমা হাংদোকখি। মহাক্না পাইপলাইন অমসুং লম্বীগী প্রোজেকশিং উরেপ-উয়ুং তমখি। থৌরম অদুদা ৱা ঙাংবদা , প্রধান মন্ত্রীনা হায়খি ঙসি উরেপ-উয়ুং তম্লিবা নৎত্রগা হাংদোক্লিবা প্রোজেকশিং অসিগী অপুনবা শেনফম লুপা ক্রোর ১৪,০০০ হেনবগীনি। নোংপোক ভারত অসি খা-নোংপোক এসিয়াগী থোঙ্গাল অমা ওইহন্নবা কেন্দ্র সরকারনা পান্দম থম্লি। প্রধান মন্ত্রীনা হায়খি, আই আই তি ভুবনেশ্বর অসিনা ওরিশাদা উদোগ চাউখৎহল্লগনি অমসুং তেক্নোলোজি চাউখৎহনদুনা মীয়াম হিংবদা নুংঙাইহল্লগনি। প্রধান মন্ত্রীনা রাজ্য অসিদা হকশেল, ইনফ্রাস্ত্রকচর , লম্বী, থাও, গ্যাস পাইপলাইনগী লমদা থবক পায়খৎনবা থৌরাং তৌরিবশিং পনখি। হিরম খুদিংমক্তা ওরিশা চাউখৎহন্নবা কেন্দ্র সরকারনা হোৎনরিবশিং অদু প্রধান মন্ত্রীনা অমুক নিংশিংখি।
মন্ত্রীমন্দলনা ব্রাজিল অমসুং ভারতকী মরক্তা পিক্লিবা অঙাং শেন্নবগী লমদা নাকল অনিগী ওইবা তেংবাং পীননবা য়ানা ৱারোলদা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ফেদরেতিব রিপব্লিক ওফ ব্রাজিলগী সিতিজনশিপ মন্ত্রালয় অমসুং রিপব্লিক ওফ ইন্দিয়াগী ৱুমেন অমসুং চাইল্দ দিবেলপমেন্ত মন্ত্রালয়গী মরক্তা পিক্লিবা অঙাং শেন্নবগী লমদা নাকল অনিগী ওইবা তেংবাং পীননবা য়ানা ৱারোল খুৎয়েক পীনবদা অয়াবা পীখ্রে। কান্নবশিং মসিনা লৈবাক অনিগী মরক্তা মরূপ ওইবগী মরী হেন্না চেৎশিলহল্লগনি অমসুং পিক্লিবা অঙাং শেন্নবগী হিরমশিংদা নাকল অনিগী ওইবা তেংবাং পীনবা হেঙ্গৎলগনি। পিক্লিবা অঙাং শেন্নবগী লমদা মরী লৈনবা লৈবাকশিংগী খ্বাইদগী ফবা প্রেক্তিসশিং একচেঞ্জ তৌনবদগী লৈবাক অনিমক্না কানবা ফংলগনি।
ইন্দিয়ন নেভীনা কোবিদকা মরী লৈননা লৌখৎলিবা খোঙথাংশিং প্রধান মন্ত্রীনা য়েংশিনখ্রে

নেভেল স্তাফকী চীফ এদমিরেল করমবির সিংহনা ঙসি প্রধান মন্ত্রীগা উনখ্রে। মহাক্না লায়তচৎ অসিদা ইরৈচাশিংগীদমক ইন্দিয়ন নেভীনা মতেং পাংনবা লৌখৎলিবা খোঙথাং কয়া অমগী মরমদা প্রধান মন্ত্রীদা পাওদমখি। মহাক্না স্তেত এদমিনিস্ত্রেসনশিংদা য়ৌশিন্দুনা হোস্পিতালগী ফমুং, ত্রান্সপোর্তেসন অমসুং অতৈ অসিগুম্বা পোৎলম কয়া অমা ইন্দিয়ন নেভীনা মতেং পাংলি হায়না পাওদমখি। মহাক্না সহর কয়াদা মীচম প্রজাশিংগীদমক নেভেল হোস্পিতালশিং হাংদোকখিবগী মরমদা পাওদমখি। মহাক্না লৈবাক অসিদা কোবিদকী মথৌশিং পাংথোক্ননবা মফম কয়াদা নেভীগী মেদিকেল পর্সোনেলশিং হন্না থাখ্রে হায়না প্রধান মন্ত্রীদা পাওদমখি। বাতল ফীল্দ নর্শিং এসিস্তেন্ত ত্রেনিংদা লৈরিবা নেভেল পর্সোনেলশিং কোবিদ দ্যুতিগীদমক থম্লগনি। নেভেল স্তাফকী চীফ এদমিরেল করমবির সিংহনা নেভীনা লক্ষদ্বীপ অমসুং আন্দমান অমসুং নিকোবরদা ওক্সীজেন মরাং কায়না ফংহন্নবা হোৎনরিবা মতেং অসিগী মতাংদা প্রধান মন্ত্রীদা খঙহনখি। মহাক্না প্রধান মন্ত্রীদা ইন্দিয়ন নেভীনা ওক্সীজেনগী কন্তেন্নরশিং লোয়ননা অতৈ পোৎলমশিং বাহরেন, কাতার, কুৱেত অমসুং সিঙ্গাপুরদগী ভারত্তা পুশিল্লক্লি হায়নসু তমখি।
পি.এম.না দিসেম্বর ১৪, ২০২২ দা অহমেদাবাদতা প্রমুখ স্বামি মহারাজ শতাবদি মহোৎসব হৌদোকপগী থৌরমদা শরুক য়ারগনি

প্রাধন মন্ত্রী শ্রী নরেন্দ্র মোদীনা দিসেম্বর ১৪, ২০২২ গী নুংথিল পুং ৫.৩০ তাবা মতমদা অহমেদাবাদতা প্রমুখ স্বামি মহারাজ শতাবদি মহোৎসব হৌদোকপগী থৌরমদা শরুক য়ারগনি। হিজ হোলিনেস প্রমুখ স্বামি মহারাজ অসি ভারত অমসুং মালেমগী মশিং থীঙমদ্রবা মীয়ামগী পুন্সীদা মতেং পাংখিবা লুচিংবা অমসুং গুরু অমনি। মহাক অসি অচৌবা স্পিরিচ্যুলগী ওইবা লুচিংবা অমা ওইনা মীপুম খুদিংমক্না ইকাই খুম্নবা অমসুং পাম্নবা মীওই অমনি। বি.এ.পি.এস. স্বামিনরায়ন সনস্থাগী লুচিংবা অমা ওইনা মীওই লাখ কয়াদা খুদোংচাবা পীদুনা মশিং থিঙমদ্রবা নাৎ, সমাজ অমসুং লাইনিং লাইশোলগী ওইবা থৌশিল কয়ামরুম মহাক্না হৌদোকলমখি। ঐচ.ঐচ. প্রমুখ স্বামি মহারাজগী মপোক কুমওন অসিদা মালেম শিনবা থুংবদগী মীয়াম্না মহাক্কী পুন্সি অমসুং মহাক্না তৌবীরম্বা থবকশিং অদু নিংশিংলি। মালেম পুম্বগী ওইনা পাংথোক্লিবা থৌরম অসি বি.এ.পি.এস. স্বামিনরায়ন মন্দির, বি.এ.পি.এস. স্বামিনরায়ন সনস্থাগী মালেম পুম্বগী হেদক্বাতর্স ওইরিবা শাহিবোগনা শিনগদৌরিবা ‘প্রমুখ স্বামি মহারাজ শতাবদি মহোৎসব’তা লোইশিল্লগনি। মসি নুংতিগী ওইবা থৌরমশিং, থিমেতিক একজিবিসনশিং, অমসুং মীয়ামবু পুক্নিং থৌগৎপা থৌরমশিং পাংথোক্তুনা দিসেম্বর ১৫, ২০২২ দগী জনুৱারী, ১৫ ২০২৩ ফাওবা থা অমা চুপ্না পাংথোকপা থৌরম অমা ওইরগনি। বি.এ.পি.এস. স্বামিনরায়ন সনস্থা অসি ১৯০৭দা শাস্ত্রিজি মহারাজনা লিংখৎখি। বেদশিং তম্বীবদা য়ুম্ফম ওইবা অমসুং প্রেতিকেল ওইবা লাইনিং লাইশোলগী ওইবা চৎনবীশিংনা য়ুম্ফম থোনদুনা বি.এ.পি.এস.না ঙসি ফাওবদা লাইনিং লাইশোনগী, লমচৎ শাজৎকী অমসুং সমাজগী শিংনবশিং কোকহন্নবা মতম পুম্বদা হোৎনরি। বি.এ.পি.এস. না থাজবা, লিংজেল মান্নবা, কত্থোকপগী মগুনশিং অদু ঙাক্নবা পান্দম থম্মি অমসুং মীপুম খুদিংমক্কী লাইনিং লাইশোনগী ওইবা, নাৎকী, হকচাংগী অমসুং ৱাখলগী ওইবা মতেংশিং পীরি। মসিনা মালেম পুম্বা য়ৌহন্নবা হোৎনবগা লোয়ননা হ্যুমেনেতরিয়নগী ওইবা থবক থৌরমশিং পাংথোক্লি।
মন্ত্রীমন্দলনা ভারত অমসুং য়ু.এ.ই.গী মরক্তা আফ্রিকাদা দিবেলপমেন্ত কোওপরেসন্দা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং য়ুনাইতেদ অরব ইমিরেতসকী মরক্তা আফ্রিকাদা দিবেলপমেন্ত কোওপরেসন্দা য়ানা ৱারোলদা অয়াবা পীখ্রে। য়ানা ৱারোল অসিনা আফ্রিকাদা দিবেলপমেন্ত পার্তনরশিপ প্রোজেক্তশিং অমসুং প্রোগ্রামশিং পাইখৎনবগীদমক্তা লৈবাক অনিগী মরক্তা তেংবাং পীনবগী ফ্রেমৱার্ক অমা শেম্বদা অয়েৎপা লৈররোই। কান্নবশিং: প্রপোজেল অসিনা ভারত অমসুং আফ্রিকাগী লৈবাকশিংগী মরক্তা পোলিতিকেল অমসুং ইকোনোমিক লিঙ্কেজ হেঙ্গৎহনবদা মতেং ওইরগনি অমসুং ঐখোয়গী পাক চাউরবা স্ত্রেতজিক ইন্তরেস্ত সর্ব তৌরগনি।
পি.এম.না ভারতকী শতলর অমসুং ওল ইংলেন্দ ওপন বেদমিন্তন চেমপিয়নশিপগী ফাইনেলিস্ত লক্স্যা সেনবু থাগৎখ্রে

প্রধান মন্ত্রী. শ্রী নরেন্দ্র মোদীনা ভারতকী শতলর অমসুং ওল ইংলেন্দ ওপন বেদমিন্তন চেমপিয়নশিপকী ফাইনেলিস্ত লক্স্যা সেনবু থাগৎখ্রে ত্বীত অমদা, প্রধান মন্ত্রীনা হায়খি; “নঙগীদমক ঐখোয়না চাউথোকচৈ @lakshya_sen! নহাক্না শিংথানিংঙাই ওইবা মওংদা থৌনা অমসুং লিংজেল উৎখি। নহাক্না থৌনা লৈনা লান্থেংনখি। নহাক্কী তুংগী থবকশিংগীদমক্তা য়াইফ-পাউজেল পীরি। নহাক্না মাইপাকপগী অনৌবা অৱাংবা থাক্তা কাখৎলকখিগনি হায়না ঐহাক্না থাজৈ।”
সরকারনা হারগী সবসিদী হেনগৎহন্নবা ইতিহাসিক ওইরবা প্রো-ফার্মর ওইবা ৱারেপ লৌখ্রে

পি.এম. নরেন্দ্র মোদীনা হারগী মমলশিংগী থেংনরিবা সমস্যা অসিগী মতাংদা অৱাংবা থাক্কী মীফম অমা ময়াই তাংবল লৌদুনা পাঙথোকখ্রে। হারগী মমলশিংগী থেংনরিবা সমস্যা অসিগী মতাংদা মঙোন্দা অকুপ্পা ৱারোল য়াওবা প্রজেন্তেসন অমা উৎখ্রে। হারশিংগী মমল অসি ফোস্ফোরিক এসিদ, এম্মোনিয়া অসিনচিংবগী মমলশিং অসি মালেমগী থাক্তা হেনগৎলক্লিবা অসিনা মরম ওইরগা হেনগৎলক্লি হায়না খন্নখ্রে। পি.এম.না লৌমীশিংদা মালেমগী ওইনা মমল হেনগৎলবসু হান্নগী মমলশিংদা হারশিং ফংহনগদবনি হায়না অকনবা ৱাফম থমখ্রে। দি.এ.পি. ফর্তিলাইজরগী সবসিদী অসি বেগ অমদা লুপা ৫০০ ওইরম্বদগী বেগ অমদা লুপা ১২০০দা হেনগৎহন্দুনা ইতিহাসিক ওইবা ৱারেপ অমা লৌখ্রে হায়রিবা অসিদা চাদা ১৪০ হেনগৎহল্লি। অসুম্না মালেমগী কৈথেলদা দি.এ.পি.গী মমলশিং হেনগৎলবসু মসি হান্নগী মমল লুপা ১২০০দা মখা তানা য়োন্নবা ৱারেপ লৌখ্রে অমসুং কেন্দ্র সরকারনা মমল হেনগৎলকপগী পোৎলুম পুম্নমক পুনবা ৱারেপ লৌখ্রে। বেগ অমদা সবসিদীগী শেনফম অসি মমাংদা অসুম্না অমুক্তা হেনগৎখিদ্রি। হৌখিবা চহিদা দি.এ.পি.গী তশেংবা মমল অসি বেগ অমদা লুপা ১,৭০০ ওইরমখি। মসিদা কেন্দ্র সরকারনা বেগ অমদা সবসিদী লুপা ৫০০ পীরম্মী। অদুনা কম্পনীশিংনা লৌমীশিংদা হারশিং অসি বেগ অমদা লুপা ১২০০দা য়োল্লি। হন্দক্তা দি.এ.পি.দা শিজিন্নবা ফোস্ফোরিক এসিদ, এম্মোনিয়া অসিনচিংবগী মালেমগী ওইবা মমলশিং অসি চাদা ৬০দগী চাদা ৭০ ফাওবা হেনগৎখি। অদুনা দি.এ.পি. বেগ অমগী তশেংবা মমল অসি হৌজিক লুপা ২৪০০ ওইরে হায়রিবা অসি ফর্তিলাইজর কম্পনীশিংনা লুপা ৫০০গী সবসিদী অসি য়েংলবা মতুংদা লুপা ১৯০০দা য়োনবা য়াগনি। ঙসিগী ৱারেপ অসিগা লোইননা লৌমীশিংনা দি.এ.পি. বেগ অমদা লুপা ১২০০দা মখা তানা ফংলগনি। পি.এম.না হায় মহাক্কী সরকারনা লৌমীশিংগী য়াইফনবা হোৎনখি অমসুং মমল হেনগৎপগী মৈশা লৌমীশিংনা ফংদনবা অঙম্বা পুম্নমক হোৎনগনি। কেন্দ্র সরকারনা চহি খুদিংগী কেমিকেল ফর্তিলাইজরশিংগী সবসিদীদা লুপা করোর ৮০,০০০ চাদিং তৌরি। দি.এ.পি.দা সবসিদী হেনগৎলকপগা লোইননা ভারত সরকারনা খারিফ সিজন্দা অহেনবা লুপা করোর ১৪,৭৭৫ সবসিদী ওইনা চাদিং তৌরগনি। অক্ষে ত্রিতিয়াগী নুমিৎতা পি.এম.-কিসানগী মখাদা লৌমীশিংগী একাউন্তদা লুপা করোর ২০,৬৬৭ হকথেংননা ত্রান্সফর তৌখ্রবা মতুংদা লৌমীশিংগী য়াইফনবা লৌবা মসিনা অনিশুবা ৱারেপনি।
প্রধানমন্ত্রীনা বারাণসীদা তুলসী মানস মন্দির, দুর্গা মাতা মন্দীরদা চৎখ্রে; রামায়ণদা পোস্তেল স্তাম্প ফোংদোকখ্রে

প্রধানমন্ত্রী শ্রী নরেন্দ্র মোদীনা ঙসি নুমিদাংৱাইরম বারাণসীদা পুৱারী ওইরবা তুলসী মানস মন্দিরদা চৎখ্রে। থৌরম অদুদা মহাক্না “রামায়ণ”দা পোস্তেল স্তাম্প অমসু ফোংদোকখ্রে। তুলসী মানস মন্দিরগী অকোইবদা “রামায়ণ”গী হিরমদা পোস্তেল স্তাম্প অমা ফোংদোকপদা, থৌরম অদুগী মরুওইবা অদুদা শাফু পীরদুনা প্রধানমন্ত্রীনা হায়খি মদুদি স্তাম্পশিং অসিনা খুন্নাই অসিদা অখন্নবা মফম অমা কল্লি। মখোয়শিং অসি ঐখোয়গী পুৱারী ঙাক-শেন্দুনা থম্ননবা অঙকপা থৌওং অমনি হায়না মহাক্না পনখি। ভগবান রামগী পুন্সি অমসুং ফিদমশিং অদুনা পুম্নমক্কী পুন্সিদা মতৌ করম্না ইথিল পীখি হায়বদুসু প্রধানমন্ত্রীনা পনখি। মতুংদা প্রধানমন্ত্রীনা দুর্গা কুন্দদা লৈবা দুর্গা মাতাগী মন্দিরদা চৎখি।
ভারতকী অহানবা হাই স্পিদ রেল প্রোজেক্তকীদমক প্রধানমন্ত্রী মোদী অমসুং জপানগী প্রধানমন্ত্রী অবেনা উরেপ উয়ুং তমখ্রে

মুম্বাই অমসুং অহমেদাবাদকী মরক্তা ভারতকী অহানবা হাই স্পিদ রেল প্রোজেক্তকীদমক ঙসি প্রধানমন্ত্রী নরেন্দ্র মোদী অমসুং জপানগী প্রধানমন্ত্রী শিনজো অবেনা উরেপ উয়ুং তমখ্রে । অহমেদাবাদতা পাংথোকপা অচৌবা মীয়াম তিনবা অমদা থৌরম অদুদা ৱা ঙাংলদুনা প্রধানমন্ত্রীনা “ন্যু ইন্দিয়া”গী অৱাংবা এম্বিসন অমসুং ৱিল পৱারগী মতাংদা হায়খি । থৌরম অদুদা মহাক্না ভারতকী প্রজাশিংবু থাগৎপা ফোংদোকখি, অমসুং হায়খি মদুদি বুলেত ত্রেন্না প্রোজেক্তনা স্পিদ অমসুং প্রোগ্রেস ফংহল্লগনি, অমসুং অথুবা রিজল্ত ফংহল্লগনি । হাই স্পিদ কনেক্তিবিতীগী খুথাংদা প্রদক্তিবিতী হেঙ্গৎহনবদা সরকারগী মীৎয়েং অদু মহাক্না ফোংদোকখি । প্রোজেক্ত অসিগীদমক তেক্নিকেল অমসুং ফাইনান্সিয়েলগী মতেং পিরকপগীদমক জপানবু প্রধানমন্ত্রীনা থাগৎপা ফোংদোকখি । প্রোজেক্ত অসি তশেংনা অতেনবা মতম অমগী মনুংদা হৌদোকপগীদমক মহাক্না প্রধানমন্ত্রী অবেবু থাগৎপা ফোংদোকখি । প্রধানমন্ত্রীনা হায়খি মদুদি মসিগী হাই স্পিদ রেলৱে অসিনা সহর অনি অসিবু নকশিলহনবা অদু খক্তা নত্তে অদুবু কিলোমিতর চা কয়া লাপ্না লৈরিবা মীওইশিংবু, অমগা অমগা নকশিলহনবনি । মুম্বাই –অহমেদাবাদ কোরিদোরগা লোয়ননা অনৌবা ইকোনোমিক সিস্তেম অমা দিবেলপ তৌরে, অমসুং অপুনবা এরিয়া পুম্নমক সিঙ্গল ইকোনোমিক জোন অমা ওইরগনি হায়না মহাক্না ফোংদোকখি । মীচম প্রজাদা কান্নবা ফংহল্লবা মতমদা তেক্নোলোজি অসি কান্নবা ওই হায়না প্রধানমন্ত্রীনা হায়খি । প্রজেক্ত অসিদা তেক্নোলোজি ত্রান্সফর মীৎচান্ননা য়েংবনা ইন্দিয়ান রেলৱেজতা কান্নহল্লগনি, অমসুং “মেক ইন ইন্দিয়া” ইনিসিয়েতিব হেঙ্গৎহল্লনি হায়না মহাক্না হায়খি । প্রোজেক্ত অসি ইকো ফ্রেন্দলি লোইন লোইননা হ্যুমেন-ফ্রেন্দলি ওইগনি হায়না মহাক্না ফোংদোকখি । “হাই-স্পিদ কোরিদোরনা” তুংদা রেপিদ গ্রোথকীদমক মরমশিং ওইকলগনি হায়না মহাক্না ফোংদোকখি । প্রধানমন্ত্রীনা হায়খি মদুদি তুংগী মথৌতাবশিং অদু ৱাখলদা থম্দুনা ইনফ্রাস্ত্রকচর দিবেলপ তৌবদা সরকারনা শোইদনবা হোৎনরি। মহাক্না থাজবা থমখি মদুদি অতেনবা মতমগী মনুংদা প্রোজেক্ত অসি মপুং ফাহন্নবা মীপুম খুদিংমক্না অমত্তা ওইনা থবক তৌগনি । মদুগী মমাংদা জপানগী প্রধানমন্ত্রী শিঞ্জো অবেনা হায়খি মদুদি ইন্দিয়ান-জপান পার্তনরশিপ অসি থোইদোক হেন্দোকপা, স্ত্রেতেজিক অমসুং গ্লোবেল ওই । মহাক্না হায়খি মদুদি চহি খরগী মতুংদা মহাক্না ভারতকী ফজবা অসি বুলেত ত্রেনগী থোংনাওদগী য়েংবা ফংগনি হায়না আশা তৌরি ।
সীমানচল এক্সপ্রেস তালিদগী নান্থবা থৌদোক্তা লৈখিদ্রবশিংগী মফমদা প্র্ধান মন্ত্রীনা অৱাবা ফোংদোকখ্রে

সীমানচল এক্সপ্রেস তালিদগী নান্থবগী থৌদোক্তা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা থম্মোয় শোক্না অৱাবা ফোংদোকখ্রে। মহাক্না হায়খি, “লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি। অশোকপশিং অথুবা মতমদা ফগৎলকপা ওইরসনু। রেলৱেজ, এন.দি.আর.এফ. অমসুং লোকেল ওথোরিতীশিংনা খুদোং থিবা থোকফমদা পীবা য়াবা মতেং পুম্নমক পীরি।”
মন্ত্রীমন্দলনা নই দিল্লীদা লৈবা ফিজীগী হাই কমিশন্দা পীখ্রবা লমগীদমক্তা কমর্সিয়েল রেৎশিং লৌবদা কোমথোকখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা চানক্যপুরী, দিপ্লোমেতিক এরিয়া নই দিল্লীদা লৈবা ফিজীগী হাই কমিশন্দা পীথোকখ্রবা লম, প্লোৎ নং. ৩১-বি, স্ক্ব্যার ফিৎ ২৮০০গী কমর্সিয়েল রেৎ লৌবদা কোমথোকখ্রে অমসুং ফিজীনা সুৱা, ফিজীদা ভারতকী হাই কমিশন্দা পুথোকখিবা অসিগুম্বা মখলগী কাংলোনশিং অদু মখা তানা শাংথহনখ্রে। য়ুম্ফমঃ ওগস্ত ২০১৫দা ফিজী সরকারনা সুৱা, ফিজীদা লৈবা ভারতকী হাই কমিশন শেমগৎ-শাগৎনবগীদমক স্ক্যারমীতর ৬৬৯৫গী লম অমা পীখি মদুগী লীজগী মতম চহি ৯০নি অমসুং চহি খুদিংগী মসিগী ভারা দোলর ১০০নি। ভারা অদু চহি ৫ খুদিংগী লৌই। ফিজীগা লৈনরিবা নাকল অনিগী ওইবা মরিগী অখন্নবা মওং-মতৌ অদু য়েংলুরগা ফিজী হাই কমিশন্দা পীথোকখ্রবা লমগী কমর্সিয়েল রেৎ লৌবদা কোমথোকখিবনি।
প্রধান মন্ত্রীনা অরুনাচল প্রদেশকী স্তেতহুদ দেগা মরী লৈননা রাজ্যসিগী মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা অরুনাচল প্রদেশকী মীয়ামদা মখোয়গী স্তেতহুদ দেগী য়াইফ পাউজেল পীখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “অরুনাচল প্রদেশকী মীয়ামদা মখোয়গী স্তেতহুদ দেগীদমক্তা য়াইফ পাউজেল পীজরি। রাজ্যসিগী মীয়াম অসি মখোয়গী মতিক চাউরবা তেলেন্ত অমসুং শুবা-নোম্বা কনবগীদমক্তা মমিং চৎলিবনি। লাক্কদৌরিবা মতমশিংদা রাজ্যসিনা চাউখৎপগী অৱাংবা থাক কয়া কাবা ঙম্বা ওইসনু”।
দোক্তর রাজেন্দ্রা প্রসাদকী মপোক নুমিৎতা প্রধান মন্ত্রীনা ইকায়খুম্নবা উৎখ্রে

ভারতকী অহানবা রাস্ত্রপতি দোক্তর রাজেন্দ্রা প্রসাদকী মপোক নুমিৎতা প্রধান মন্ত্রী নরেন্দ্র মোদীনা ইকায়খুম্নবা উৎখ্রে। প্রধান মন্ত্রীনা হায়খি, “লৈবাক অসিগী অহানবা রাস্ত্রপতি, ভারত রতনা, দোক্তর রাজেন্দ্রা প্রসাদকী মপোক নুমিৎতা ইকায়খূম্নবা উৎচরি। রাজেন্দ্রা বাবুগী অচম্বা পুন্সি অমসুং অৱাংবা ৱাখল্লোন অসি লৈবাক অসিগী মীয়ামদা মতম চুপ্পদা ইথিল পীদুনা লৈহৌরগনি”।
প্রধান মন্ত্রীনা দাঃ জস্তিস দি. ৱাই. চন্দ্রচুরবু ভারতকী চীফ জস্তিস ওইনা ৱাশক লৌখিবিদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা দাঃ জস্তিস দি. ৱাই. চন্দ্রচুরবু ভারতকী চীফ জস্তিস ওইনা ৱাশক লৌখিবিদা থাগৎপা ফোংদোকখ্রে। প্রধান মন্ত্রীনা ত্বীত তৌখি: “দাঃ জস্তিস দি. ৱাই. চন্দ্রচুরবু ভারতকী চীফ জস্তিস ওইনা ৱাশক লৌখিবিসিদা থাগৎপা ফোংদোক্লি। মহাক্কী থবক মতম্না মায় পাকপনা থনবা ওইসনু”।
প্রধান মন্ত্রীনা মার্চ ২২দা ‘জল শক্তি অভিয়ান: কেচ দি রেন’ কেম্পেন হৌদোক্কনি

প্রধান মন্ত্রী শ্রী নরেন্দ্র মোদীনা মালেমগী ঈশিংগী নুমিৎ মদুদি মার্চ ২২, ২০২১গী নুমিৎ য়ুংবা মতুং ১২:৩০ তাবা মতমদা ভিদিও কনফরেন্দোংগী থোংদা ‘জল শক্তি অভিয়ান: কেচ দি রেন’ কেম্পেন হৌদোক্কনি। প্রধান মন্ত্রীগী মমাংদা, তুরেলশিং ইন্তরলিঙ্ক তৌনবা নেস্নেল পরস্পেক্তিব প্লানগী অহানবা প্রোজেক্ত, কেন বেৎৱা লিঙ্ক প্রোজেক্ত ইমপ্লিমেন্ত তৌনবা কেন্দ্রগী জল শক্তি মন্ত্রী অমসুং মধ্য প্রদেশ অমসুং উত্তর প্রদেশকী মুখ্য মন্ত্রীশিংগা লোইননা ইতিহাসিক ওইরবা মেমোরেন্দম ওফ এগ্রীমেন্তসু খুৎয়েক পীনগনি। ‘জল শক্তি অভিয়ান: কেচ দি রেন’গী মতাংদা কেম্পেন অসি লৈবাক অসিগী খুঙ্গং অমসুং সহরগী মফম অনিমক্তা “কেচ দি রেন, হ্বের ইৎ ফোল্স, হ্বেন ইৎ ফোল্স” হায়বা হীরমদা পাঙথোক্কনি। মসি মার্চ ২২, ২০২১দগী নবেম্বর ৩০, ২০২১ ফাওবা – লৈবাক অসিগী নোংজুথা মমাং অমসুং নোংজুথা মতমগী মনুংদা ইমপ্লিমেন্ত তৌগনি। মসি মীয়াম্না শরুক য়াদুনা গ্রাস-রুৎকী থাক্তা ঈশিং য়োকশিন্নবা জন অন্দোলন অমা ওইনা হৌদোক্কনি। মসিনা স্তেকহোল্দর পুম্নমক্তা নোংগী ঈশিং তুংশিন্নবা অইং-অশাগী ফীভম অমসুং সবসোইল স্ত্রাতাগা চুন্নবা স্ত্রকচর শেম্নবা, নোংগী ঈশিং মফম চানা য়োকশিন্নবা থৌগৎকনি। থৌরম অসিগী মতুংদা, ঈশিং অমসুং ঈশিং য়োকশিনবগা মরী লৈনবা সমস্যাশিং খন্ননবা জিলা-জিলাগী (মীখল পাঙথোক্কদবা রাজ্যশিং য়াওদনা) গ্রাম পঞ্চায়ৎ পুম্নমক্তা গ্রাম শভাশিং পাঙথোক্কনি। গ্রাম সভাশিংনা ঈশিং য়োকশিন্নবা ‘জল শপথ’সু লৌগনি। কেন বেৎৱা লিঙ্ক প্রোজেক্তকী এম.ও.এ.গী মতাংদা তুরেলশিং ইন্তরলিঙ্কিং তৌবগী খুত্থাংদা ঈকং থোক্কনবা অমসুং ঈশিং তাংবা মফমশিংদা ঈশিং মরাং কাইবা মফমশিংদগী ঈশিং পীনবা হান্নগী প্রধান মন্ত্রী শ্রী অতল বিহারী বাজপায়ীগী মঙলান অদু ইমপ্লিমেন্ত তৌনবা এগ্রীমেন্ত অসিনা ইন্তর-স্তেৎ কোওপরেসন পীনবগী অহৌবা ওইরগনি। প্রোজেক্ত অসিদা দৌধান দাম শাদুনা অমসুং লোয়র ওর প্রোজেক্তকী কোথা বরাজ অমসুং বিনা কম্প্লেক্স মল্তিপর্পজ প্রোজেক্ত, তুরেল অনি অসিবু কেনেল অমনা শেম্নহন্দুনা কেনদগী বেৎৱা তুরেলদা ঈশিং থাদোকপা য়াওরি। মসিনা চহি অমগী ওইনা লম হেক্তা লাখ ১০.৬২গী ঈথৈ-লৌখোংগী ঈশিং পীগনি, মীওই লাখ ৬২দা থক্নবা ঈশিং সপ্লাই তৌগনি অমসুং হাইদ্রোপাৱর মেগাৱাৎ ১০৩ পুথোকপসু ঙমগনি। প্রোজেক্ত অসিনা বুন্দেলখন্দগী ঈশিং তাংবা মফমশিং মরু ওইনা মধ্য প্রদেশকী পন্না, তীকমগর, ছতরপুর, সগর, দমোহ, দতিয়া, বিদিশা, শিবপুরি অমসুং রাইসেন জিলাশিং অমসুং উত্তর প্রদেশকী বন্দা, মহোবা, ঝান্সী অমসুং ললিৎপুর জিলাশিং অসিদা চাউনা কান্নবা ফংহল্লগনি। মসিনা তুরেলশিং ইন্তরলিঙ্কিং তৌনবগী প্রোজেক্ত কয়াগী লম্বী য়াৎতুনা ঈশিং তাংবনা লৈবাক অসিগী চাউখৎ থৌরাংদা থিন্থনবা মচাক অমা ওইহন্দনবা হোৎনগনি।
‘গান্ধী@১৫০’ কোমেমোরেসনগী নেস্নেল কমিতীগী অনিশুবা মীফমদা প্রধান মন্ত্রীনা ৱা ঙাংখ্রে

প্রধান মন্ত্রীনা ঙসি রাস্ত্রপতি ভবন্দা পাংথোকপা নেস্নেল কমিতীগী অনিশুবা মীফমদা ৱা ঙাংখ্রে। মীফম অদু ইকায় খুম্নজরিবা রাস্ত্রপতি জীনা প্রিসাইদ তৌবিখি। মীফম অদুদা শরুক য়াখিবশিংগী মনুংদা ইকায় খুম্নজরিবা উপ-রাস্ত্রপতি, য়ুনিয়ন কেবিনেতকী মীহুৎশিং, তোঙান তোঙানবা রাজ্যশিংগী মুখ্য মন্ত্রীশিং, শক্নাইরবা গান্ধীয়ানশিং অমসুং অতোপ্পশিং য়াওনা নেস্নেল কমিতীগী অতোপ্পা মীহুৎশিংনা শরুক য়াখি। পোর্তুগলগী প্রধান মন্ত্রী শ্রী এন্তোনিয়ো কোস্তা, কমিতীগী মীহুৎ ওিইরিবা অমত্তা ঙাইরবা মীরমগী প্রধান মন্ত্রীনসু মীফম অদুদা শরুক য়াখি। মহাক্কী ৱারোলদা ইকায় খুম্নরিবা রাস্ত্রপতি জীনা প্রধান মন্ত্রীগী মীৎয়েং মখাদা থবক তৌরিবা একজিক্যুতিব কমিতীবু রাস্ত্রপিতাগী ১৫০শুবা থৌরম পালনবু ‘জন অন্দলোন’দা ওন্থোকপগা লোয়ননা প্রধান মন্ত্রীনা স্বচ্ছ ভারতগুম্বা ইনিসিয়েতিবশিংদা মশামক্না লুচিংদুনা থবক পায়খৎপা অমদি সিঙ্গল য়ুজ প্লাস্তিক মুত্থৎনবগী মায়কৈদা থবক তৌবগী থোংদা মহৌশাগী ফিভম ঙাক্তুনা থম্নবগীদমক মহাত্মনা তাকপী তম্বীরম্বশিং অদু পাক শন্না শন্দোকপগীদমক থাগৎপা ফোংদোকখি। প্রধান মন্ত্রীনা সংস্কৃতী মন্ত্রালয়না লেংবা কোমেমোরেতিব এক্তিভিতীজদা লাইরিক অমা অমসুং মপাল থৌরম পুবা মন্ত্রালয়না লেংবা এন্থোলোজী ওন গান্ধীজীসু রিলিজ তৌখি অমসুং রাস্ত্রপতিগী মফমদা খুদোল তমখি। এন্থোলোজীদা মালেম পুম্বদগী লাকপা মীওই ১২৬না গান্ধীজীগী তিচিংদা মখোয়গী এক্সপরিয়েন্সশিংদা ইরি। মীফম অদুগী মনুংদা ‘গান্ধী@১৫০’গী গ্লোবেল সেলেব্রেসনগী শরুক ওইনা লৌখৎলিবা কোমেমোরেতিব এক্তিবিতীশিংদা অতেনবা ফিল্ম অমা উৎখি। থৌরম অদুদা ৱা ঙাংলদুনা প্রধান মন্ত্রীনা জন ভাগিদারীগীদমক মহাত্মা গান্ধীগী ৱাখল্লোন শন্দোক্লিবা অদুগুম্লবা কোমেমোরেতিব প্রোগ্রাম অমা শেমগৎপদা মতেং পাংবগীদমক অহানবা মীফমগী মীহুৎশিংগী সজেসনশিং তরাম্না ওকখি। প্রধান মন্ত্রীনা হায়খি মদুদি ঙসি মালেম অসিনা গান্ধীবু খঙনবগীদমক খৌরাংনা ঙাইরি অমসুং মহাকপু লৌশিন্নবগীদক থৌরাং তৌরি। মরম অদুনা মহাত্মা অমসুং মহাক্কী মীৎয়েংগা মরীলৈনবশিং মালেম পুম্বদা নীংশিংহন্দুনা থম্বা অসি ভারতকী থৌদাংনি। প্রধান মন্ত্রীনা পোর্তুগালগী প্রধান মন্ত্রীবু ভারত অমসুং পোর্তুগাল অনিমক্তা কোমেমোরেতিব এক্তিবিতীশিংদা চহী কয়া থৌদাং য়াবিবগীদমক থাগৎপা ফোংদোকখি। প্রধান মন্ত্রীনা ফোংদোকখি মদুদি ‘গান্ধী@১৫০’ অসি চহী অমা খক্তগী প্রোগ্রাম নত্তে। নাগরিক পুম্নমক্না মখোয়গী পুন্সীদা গান্ধীগী ৱাখল্লোন অমসুং মীৎয়েংবু পুক্নিংদা লৌশিনবা অমসুং লাক্কদৌরিবা মতমশিংদা মসিবু মাংলোমদা পুখৎপা দরকার ওই। প্রধান মন্ত্রীনা লোকেলগী পোত্থোক লৈনবা নাগরিক পুম্নমক্কী মফমদা লাল কিলাদগী পীখিবা পাউজেল অদু অমুক হন্না নীংশিংখি। পাউজেল অসি ২০২২ ফাওবা হিংহন্দুনা থমদুনা লৈবাক অসিনা নিংতম্বগী ৭৫শুবা চহী পালন পাংথোক্নবা মহাক্না নাগরিকশিংদা তকশিনখি। করিগুম্বা মীপুম খুদিংমক্না লম্বী অসিদা চৎলবা অমসুং পুকচেল শেংনা মশাগী মথৌ পাংথোক্লগদি ভারতকী মংলান মংফাওনরগনি হায়বগা লোয়ননা মহাক্কী ৱারোল লোইশিনখি।
প্রধান মন্ত্রীনা য়ু.কে.গী প্রধান মন্ত্রীদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা য়ুনাইতেদ কিংদমগী প্রধান মন্ত্রী শ্রী বোরিস জোনসন্না কোবিদ-১৯ পোজিতিব ওইরকপদা অফবা হকশেলগীদমক য়াইফ-পাউজেল পীখ্রে। প্রধান মন্ত্রীনা হায়খি, “নুংশিরবা প্রধান মন্ত্রী বোরিস জোনসন, অদোম লান্মী অমনি অমদি শিংনরকপা অসিসু অদোম্না লাকথুগনি। অদোমগী অফবা হকশেলগীদমক থৌনীজরি অমদি মশা-মউ ফবা য়ু.কে. অমা ওইনবগীদমক য়াইফ-পাউজেল পীজরি।” প্রধান মন্ত্রী শ্রী নরেন্দ্র মোদীনা য়ুনাইতেদ কিংদমগী প্রধান মন্ত্রী শ্রী বোরিস জোনসন্না কোবিদ-১৯ পোজিতিব ওইরকপদা অফবা হকশেলগীদমক য়াইফ-পাউজেল পীখ্রে। প্রধান মন্ত্রীনা হায়খি, “নুংশিরবা প্রধান মন্ত্রী বোরিস জোনসন, অদোম লান্মী অমনি অমদি শিংনরকপা অসিসু অদোম্না লাকথুগনি। অদোমগী অফবা হকশেলগীদমক থৌনীজরি অমদি মশা-মউ ফবা য়ু.কে. অমা ওইনবগীদমক য়াইফ-পাউজেল পীজরি।”
প্রধান মন্ত্রীনা দেনিক জাগ্রন গ্রুপকী চেয়রমেন য়োগেন্দ্র মোহন গুপ্তনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা দেনিক জাগ্রন গ্রুপকী চেয়রমেন, য়োগেন্দ্র মোহন গুপ্তজীনা লৈখিদবদা অৱাবা ফোংদোকখ্রে। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “দেনিক জাগ্রন গ্রুপকী চেয়রমেন, য়োগেন্দ্র মোহন গুপ্তনা লৈখিদবদা য়াম্না নুংঙাইতবা ফাওই। মহাক্না লৈখিদবা অসি কলা, সহিত্য অমসুং ই-পাউগী মালেমগী ওইনা য়াম্না চাউনা মাঙজবা অমনি। মসিগী অৱাবা পুঙফম অসিদা মহাক্কী ইমুং-মনুং অমসুং চান্নবশিংগী অৱাবদা ঐহাক্না শরুক য়ারি। ওম শান্তি”।